**Dohoda o pristúpení k záväzkom**

(ďalej len „**Dohoda**“)

uzavretá podľa ustanovení § 533 zákona č. 40/1964 Zb. Občiansky zákonník v znení neskorších predpisov

(ďalej len „**Občiansky zákonník**“) medzi týmito účastníkmi Dohody :

**Veriteľ**

|  |  |
| --- | --- |
| Obchodné meno: **UNIVERSAL maklérsky dom a.s.** | IČO: 35 822 091 IČ DPH: SK2021593409 |
| Sídlo: Červeňova 18, 811 03 Bratislava | Bankové spojenie: SK54 0900 0000 0051 2151 7260 |
| Spoločnosť zapísaná v Obchodnom registri Mestského súdu Bratislava III, Oddiel: Sa, Vložka číslo: 2831/B | |
| Za spoločnosť podpisujú: Ing. Marcel Zeleňák, predseda predstavenstva a generálny riaditeľ  Ing. Pavel Smetana, MBA, podpredseda predstavenstva  e-mailová adresa: ustredie@universal.sk | |

(ďalej aj ako „**Veriteľ“** alebo **„UNIVERSAL“**)

**Pristupujúci dlžník**

|  |  |
| --- | --- |
| Meno a priezvisko: | Rodné číslo: |
| Trvale bytom: | |

(ďalej aj ako „**Pristupujúci dlžník**“)

(Veriteľ a Pristupujúci dlžník ďalej spoločne len „**Zmluvné strany**“ a jednotlivo len „**Zmluvná strana**“)

1. **Úvodné ustanovenia**
2. Veriteľ a pôvodný dlžník s obchodným menom:      , s miestom podnikania/sídlom:      , IČO:      , DIČ:      , zápis v ŽR SR/OR SR:       (ďalej len „**Pôvodný dlžník**“) uzatvorili dňa       Zmluvu o spolupráci s tipérom (ďalej len „**Zmluva o spolupráci**“), ktorou sa Pôvodný dlžník zaviazal podľa pokynov Veriteľa poskytovať asistenciu podriadenému finančnému agentovi, ktorý na základe zmluvy uzatvorenej s Veriteľom zariaďuje pre Veriteľa vykonávanie finančného sprostredkovania a Veriteľ sa zaviazal zaplatiť za to Pôvodnému dlžníkovi odmenu (províziu) podľa podmienok dohodnutých v Zmluve o spolupráci.
3. **„Sprostredkovaná zmluva o poskytnutí finančnej služby“** je označenie pre sprostredkovanie uzavretia novej zmluvy o poskytnutí finančnej služby s potenciálnym klientom alebo sprostredkovanie uzavretia ďalšej zmluvy o poskytnutí finančnej služby s klientom alebo dohody o zmene existujúcej zmluvy o poskytnutí finančnej služby, ktorej predmetom bude zvýšenie objemu investície klienta urobenej na základe zmluvy o poskytnutí finančnej služby, ktoré sprostredkoval UNIVERSAL pre finančnú inštitúciu na podklade asistentom oznámených kontaktných údajov potencionálneho klienta alebo klienta.
4. V článku IV. odsek 7. Zmluvy o spolupráci sa Veriteľ a Pôvodný dlžník dohodli o tom, že UNIVERSAL má výhradné právo vykonať zápočet akejkoľvek svojej pohľadávky voči tipérovi, ktoré už vznikli alebo v budúcnosti vzniknú, oproti pohľadávke, ktorú voči UNIVERSALu eviduje tipér, a to bez zbytočného odkladu potom, ako sa vzájomné pohľadávky stanú spôsobilé na započítanie. Oznámenie o zápočte akejkoľvek svojej pohľadávky voči pohľadávke tipéra UNIVERSAL vykoná záznamom v províznej zostave tipéra, v časti Provízie, uvedenej na Tiporte UNIVERSALu, sprístupnenom prostredníctvom web stránky UNIVERSALu. Ak nie je možné vykonať zápočet akejkoľvek pohľadávky UNIVERSALu oproti pohľadávke tipéra, je tipér povinný svoj záväzok uhradiť UNIVERSALu formou bezhotovostnej úhrady na účet UNIVERSALu do 7 dní odo dňa vzniku dlžnej sumy. Ak tipér neuhradí svoj záväzok podľa predchádzajúcej vety, je povinný uhradiť UNIVERSALu prípadné náklady spojené s mimosúdnym alebo súdnym vymáhaním záväzku tipéra.
5. V článku IV. odsek 8. Zmluvy o spolupráci sa Veriteľ a Pôvodný dlžník dohodli o tom, že ak v dôsledku predčasného zániku Sprostredkovanej zmluvy o poskytnutí finančnej služby bez ohľadu na dôvod jej zániku dodatočne zanikne spoločnosti UNIVERSAL nárok na províziu, ktorý jej vznikol voči zmluvnej finančnej inštitúcií za sprostredkovanie predčasne zaniknutej Sprostredkovanej zmluvy o poskytnutí finančnej služby, tak súčasne tipérovi dodatočne v celom rozsahu zaniká nárok na províziu pôvodne vzniknutý za predčasne zaniknutú Sprostredkovanú zmluvu o poskytnutí finančnej služby. Ak nárok tipéra na províziu zanikol pri provízií, ktorú UNIVERSAL tipérovi už vyplatil, alebo ak provízia tipéra bola použitá tak, že záväzok UNIVERSALu vyplatiť tipérovi províziu zanikol spôsobom nahrádzajúcim splnenie záväzku (napr. započítaním alebo uhradením príspevku do rezervného fondu), tipér je povinný sumu tejto provízie vrátiť UNIVERSALu (ďalej len „**storno provízia**“). Storno provízia je tipérovi oznámená v zostave storna tipéra, v časti Storno, uvedenej na Tiporte UNIVERSALu, sprístupnenom prostredníctvom web stránky UNIVERSALu. Ak nie je možné vykonať zápočet storno pohľadávky oproti rezervnému fondu tipéra, je tipér povinný storno províziu uhradiť UNIVERSALu formou bezhotovostnej úhrady na účet UNIVERSALu do 7 dní odo dňa vzniku storno provízie. Ak tipér neuhradí storno províziu podľa predchádzajúcej vety, je povinný uhradiť UNIVERSALu prípadné náklady spojené s mimosúdnym alebo súdnym vymáhaním záväzku tipéra.
6. V článku IV. odsek 9. Zmluvy o spolupráci sa Veriteľ a Pôvodný dlžník dohodli o tom, že zánik tejto zmluvy sa nedotýka povinnosti tipéra vrátiť UNIVERSALu storno províziu alebo akúkoľvek pohľadávku UNIVERSALu a povinnosť tipéra vrátiť UNIVERSALu storno províziu alebo akúkoľvek pohľadávku UNIVERSALu trvá aj po zániku Zmluvy.
7. **Predmet Dohody**
8. Veriteľ a Pristupujúci dlžník sa dohodli, že Pristupujúci dlžník pristupuje k peňažným záväzkom Pôvodného dlžníka zo Zmluvy o spolupráci určeným v tejto Dohode (ďalej len „**Peňažné záväzky**“). Pristupujúci dlžník sa zaväzuje, že za Pôvodného dlžníka splní každý z Peňažných záväzkov, a to v celej výške hodnoty istiny a príslušenstva každého z Peňažných záväzkov.
9. Uzavretím tejto Dohody sa Pristupujúci dlžník stáva v celom rozsahu a bez námietok ďalším dlžníkom Veriteľa vo vzťahu k Peňažným záväzkom popri Pôvodnom dlžníkovi.
10. Zmluvné strany vyhlasujú, že sú si vedomé, že uzatvorením tejto Dohody je Veriteľ oprávnený požadovať splnenie Peňažných záväzkov od ktoréhokoľvek z Dlžníkov. Pôvodný dlžník a Pristupujúci dlžník sú z Peňažných záväzkov voči Veriteľovi zaviazaní spoločne a nerozdielne, t.j. plnením jedného z Dlžníkov zanikne v rozsahu poskytnutého plnenia aj dlh druhého Dlžníka.
11. Pristupujúci dlžník vyhlasuje a podpisom tejto Dohody potvrdzuje, že sa dôkladne oboznámil s obsahom Zmluvy o spolupráci najmä, ale nie výlučne, s obsahom Peňažných záväzkov a je si plne vedomý dôsledkov svojho prejavu vôle v tejto Dohode obsiahnutom.
12. Veriteľ podpisom tejto Dohody vyslovuje súhlas s pristúpením Pristupujúceho dlžníka k Peňažným záväzkom v plnom rozsahu a bez námietok.
13. **Peňažné záväzky**
14. Peňažnými záväzkami, ku ktorým Pristupujúci dlžník touto Dohodou pristupuje a zaväzuje sa Veriteľovi poskytovať plnenie, sa rozumejú tieto peňažné záväzky Pôvodného dlžníka voči Veriteľovi:
15. storno provízia, ktorá v čase uzavretia tejto Dohody už vznikla a trvá, a/alebo storno provízia, ktorá vznikne až v budúcnosti z titulu Zmluvy o spolupráci,
16. každé peňažné plnenie, ktoré v čase uzavretia tejto Dohody už vzniklo a trvá, alebo ktoré vznikne až v budúcnosti z titulu Zmluvy o spolupráci a/alebo z príslušných právnych predpisov.
17. **Osobitné ustanovenia**
18. Pristupujúci dlžník vyhlasuje, že nie je v úpadku, nie je voči nemu vedené exekučné, konkurzné, reštrukturalizačné konanie, ani nebol voči nemu podaný návrh na takéto konanie, ani mu žiadne z týchto konaní nehrozí.
19. Zmluvné strany sa dohodli, že Veriteľ má právo započítať svoje splatné a nesplatné pohľadávky a/alebo nároky voči Pôvodnému dlžníkovi, ktoré vznikli najmä, ale nielen, na základe Zmluvy o spolupráci proti akýmkoľvek pohľadávkam a/alebo nárokom Pristupujúceho dlžníka voči Veriteľovi.
20. Pristupujúci dlžník nie je oprávnený započítať akékoľvek svoje pohľadávky voči pohľadávkam Veriteľa podľa tejto Dohody. Na trvanie a platnosť záväzkov Pristupujúceho dlžníka podľa tejto Dohody nemá vplyv zrušenie alebo zánik Pôvodného dlžníka, alebo iný dôvod nevymožiteľnosti pohľadávok voči Pôvodnému dlžníkovi.
21. Pristupujúci dlžník je oprávnený previesť práva a povinnosti vyplývajúce z tejto Dohody na tretiu osobu len s predchádzajúcim písomným súhlasom Veriteľa.
22. **Spoločné a záverečné ustanovenia**
23. Vzťahy Zmluvných strán založené touto Dohodou a v Dohode bližšie neupravené sa riadia príslušnými ustanoveniami Občianskeho zákonníka a ostatných všeobecne záväzných právnych predpisov Slovenskej republiky.
24. Pri plnení záväzkov vzniknutých z tejto Dohody je Pristupujúci Dlžník ďalej povinný najmä:
25. konať čestne, poctivo, v dobrej viere a s odbornou starostlivosťou,
26. chrániť a presadzovať práva a oprávnené záujmy Veriteľa,
27. poskytovať Veriteľovi všetku súčinnosť potrebnú pre plnenie záväzkov vzniknutých z tejto Dohody,
28. oznámiť Veriteľovi včas všetky okolnosti majúce vplyvom na plnenie záväzkov z tejto Dohody.
29. Zmluvné strany sú povinné zachovávať mlčanlivosť o tejto Dohode, o Zmluve o spolupráci a o skutočnostiach, o ktorých sa dozvedeli v súvislosti s uzavretím tejto Dohody; túto mlčanlivosť Zmluvné strany nie sú povinné zachovať len v prípade, ak by tým porušili povinnosť voči orgánu verejnej moci ustanovenú osobitným právnym predpisom alebo, ak by sa tým zmarilo plnenie záväzkov z tejto Dohody vzniknutých, alebo ak by ich tejto povinnosti zbavila druhá Zmluvná strana.
30. Zmluvné strany sa dohodli, že všetky spory, ktoré medzi nimi vzniknú z tejto Dohody, sa rozhodnú v rozhodcovskom konaní podľa Rokovacieho poriadku Rozhodcovského súdu Slovenskej advokátskej komory, so sídlom Kolárska 4, 813 42 Bratislava, Slovenská republika, IČO: 30795141. Jazykom rozhodcovského konania je slovenčina.
31. Dohoda je platná a účinná okamihom jej podpísania oboma Zmluvnými stranami.
32. Túto Dohodu je možné zmeniť len dohodou obidvoch Zmluvných strán uzavretou v písomnej forme.
33. Zmluvné strany vyhlasujú, že si Dohodu prečítali, jej obsahu porozumeli, ich vôľa uzavrieť túto Dohodu je slobodná a vážna a svoj súhlas s Dohodou potvrdzujú svojimi podpismi pod text tejto Dohody.
34. Dohoda je vyhotovená v dvoch rovnopisoch, pre každú Zmluvnú stranu je určený jeden jej rovnopis.

|  |  |  |
| --- | --- | --- |
| V Bratislave, dňa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  UNIVERSAL maklérsky dom a.s.  Ing. Marcel Zeleňák, predseda predstavenstva  Ing. Pavel Smetana, MBA, podpredseda predstavenstva |  | V      , dňa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   meno, priezvisko  meno, priezvisko pristupujúceho dlžníka |